Theresa May overtar som britisk statsminister etter David Cameron onsdag.
Både EUs økonomikommissær Pierre Moscovici og Tysklands statsminister Angela Merkel understreker at de forventer at britene nå redefinerer sitt forhold til EU så raskt som mulig.
Franske Moscovici understreker at ytterligere forsinkelser vil forlenge usikkerheten som bidrar til å skade økonomien.
– Det konservative partiet gikk fort fram. David Cameron skulle ha blitt erstattet i september, vi er bare i juli, så hvorfor miste de to månedene? Det er mulig at diskusjonen med Den europeiske union også skyter fart. Det er hva jeg tror mange mennesker forventer, håper og ber om, sa Moscovici idet han var på vei inn til EUs finansministermøte i Brussel tirsdag.
Få timer tidligere kom Merkel med samme type signaler. (©NTB)